
 17.2.2018
 BG
 Официален вестник на Европейския съюз
 L 45/44
 РЕШЕНИЕ No 1/2017 НА ПОДКОМИТЕТА ПО ТЪРГОВИЯ И УСТОЙЧИВО РАЗВИТИЕ ЕС — УКРАЙНА
 от 30 май 2017 година
 за приемане на неговия процедурен правилник [2018/235]
 ПОДКОМИТЕТЪТ ПО ТЪРГОВИЯ И УСТОЙЧИВО РАЗВИТИЕ ЕС — УКРАЙНА,
 като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1), и по-специално член 300 от него,
 като има предвид, че:
 (1)
 В съответствие с член 486 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна („Споразумението“), части от него, включително глава 13 (Търговия и устойчиво развитие) от дял IV (Търговия и свързани с търговията въпроси), се прилагат временно, считано от 1 януари 2016 г.
 (2)
 В член 300 от Споразумението се предвижда, че Подкомитетът по търговия и устойчиво развитие („Подкомитетът по ТУР“) трябва да следи за прилагането на дял IV, глава 13 от Споразумението.
 (3)
 В член 300, параграф 1 от Споразумението се предвижда, че Подкомитетът по ТУР следва да приеме свой процедурен правилник,
 ПРИЕ НАСТОЯЩОТО РЕШЕНИЕ:
 Член 1
 Приема се изложеният в приложението към настоящото решение процедурен правилник на Подкомитета по търговия и устойчиво развитие.
 Член 2
 Настоящото решение влиза в сила в деня на приемането му.
 Съставено в Брюксел на 30 май 2017 година.
 За Подкомитета по търговия и устойчиво развитие ЕС — Украйна
 Председател
 M. TUININGA
 Секретари
 M. VADIS
 D. KRAMER
 (1) ОВ L 161, 29.5.2014 г., стр. 3.
 ПРИЛОЖЕНИЕ
 Процедурен правилник на Подкомитета по търговия и устойчиво развитие ЕС — Украйна
 Член 1
 Общи разпоредби
 1. Подкомитетът по търговия и устойчиво развитие („Подкомитет по ТУР“), създаден съгласно член 300 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1) („Споразумението“), оказва съдействие на Комитета за асоцииране в състав „Търговия“, както е посочено в член 465, параграф 4 от Споразумението, при изпълнението на неговите задължения.
 2. Подкомитетът по ТУР изпълнява функциите, изложени в глава 13 (Търговия и устойчиво развитие) от дял IV (Търговия и свързани с търговията въпроси) от Споразумението.
 3. Подкомитетът по ТУР се състои от представители на администрацията на всяка страна, отговарящи за свързаните с търговията и устойчивото развитие въпроси.
 4. Функциите на председател на Подкомитета по ТУР се изпълняват от представител на Европейската комисия или на Украйна, който отговаря за свързаните с търговията и устойчивото развитие въпроси.
 5. За целите на настоящия процедурен правилник се прилага определението за „страни“, предвидено в член 482 от Споразумението.
 Член 2
 Специални разпоредби
 1. Членове 2—14 от Процедурния правилник на Комитета за асоцииране ЕС — Украйна се прилагат mutatis mutandis, освен ако в настоящия процедурен правилник е предвидено друго.
 2. Позоваванията на Съвета за асоцииране се считат за позовавания на Комитета за асоцииране в състав „Търговия“. Позоваванията на Комитета за асоцииране или на Комитета за асоцииране в състав „Търговия“ се считат за позовавания на